b'\n_START_ARTICLE_\nMelisa P.\n_START_SECTION_\nTurinys\n_START_PARAGRAPH_\n15-met\xc4\x97 Melisa \xe2\x80\x93 drovi ir nekalta mergina, nesulaukianti pritarimo ir palaikymo nei i\xc5\xa1 aplinkini\xc5\xb3, nei savo \xc5\xa1eimos. Jos t\xc4\x97vas i\xc5\xa1vyk\xc4\x99s \xc4\xaf kit\xc4\x85 \xc5\xa1al\xc4\xaf, motina nuolat u\xc5\xbesi\xc4\x97musi tik savo reikalais ir vienintelis \xc5\xbemogus, su kuriuo ji gali i\xc5\xa1sikalb\xc4\x97ti yra senel\xc4\x97 Elvyra. \xc5\xa0i po kurio laiko i\xc5\xa1keliauja \xc4\xaf seneli\xc5\xb3 namus ir Melisa ima jaustis dar vieni\xc5\xa1esn\xc4\x97 ir izoliuota._NEWLINE_Kart\xc4\x85 su drauge nu\xc4\x97jusi \xc4\xaf vakar\xc4\x97l\xc4\xaf, prie baseino ji susitinka Daniel\xc4\xaf \xe2\x80\x93 dail\xc5\xb3 ir vis\xc5\xb3 m\xc4\x97gstam\xc4\x85 vaikin\xc4\x85. J\xc5\xb3 pa\xc5\xbeintis po keli\xc5\xb3 dien\xc5\xb3 baigiasi pirm\xc4\x85ja Melisos seksualine patirtimi, kuri toli gra\xc5\xbeu neprilygsta tam, apie k\xc4\x85 ji paslap\xc4\x8dia svajojo. Danielis netrunka pamir\xc5\xa1ti mergin\xc4\x85, ta\xc4\x8diau \xc5\xa1i jo \xe2\x80\x93 ne. Naudodamasis Melisos prierai\xc5\xa1umu, jis ver\xc4\x8dia j\xc4\x85 atsiduoti savo draugui, bet \xc5\xa1iai prireikia laiko, kol supranta jam visi\xc5\xa1kai ner\xc5\xabpinti. Nor\xc4\x97dama atker\xc5\xa1yti, mergina leid\xc5\xbeiasi \xc4\xaf seksualinius eksperimentus su kitais vaikinais, savo patyrimus fiksuodama dienora\xc5\xa1tyje...'